[image: image1.jpg]


ROMÂNIA

JUDEŢUL TIMIŞ

MUNICIPIUL TIMIŞOARA

Serviciul Şcoli, Spitale, Baze Sportive
Nr. SC2019-_______________________________________________________                                                                                                                                  
RAPORT  DE  SPECIALITATE

privind  aprobarea modului de folosinţă a bazelor sportive Sala Polivalentă „Constantin Jude”, Complexul Sportiv „Bega” şi Stadionul de rugby „Gheorghe Răşcanu”
              Având în vedere Referatul de aprobare al proiectului de hotărâre, al Primarului Municipiului Timişoara şi Proiectului de hotarâre privind  aprobarea modului de folosinţă a bazelor sportive Sala Polivalentă „Constantin Jude”, Complexul Sportiv „Bega” şi Stadionul de rugby „Gheorghe Răşcanu”,
                                    
      Facem următoarele precizări:

În conformitate cu art. 3 alin. (1) din Legea nr. 69/2000 (actualizată) unde se prevede: „Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.”

Precizăm faptul că Municipiul Timişoara susţine sportul de performanţă, încurajează practicarea sportului de către copii şi juniori, reuşind pe această cale să promoveze şi să dezvolte sportul de performanţă. De asemenea, municipiul susţine programele sportive destinate cetăţenilor, punând la dispoziţia acestora diferite obiective sportive.

1. Sala Polivalentă „Constantin Jude”, situată în Timişoara, Aleea F.C Ripensia nr.11, cu sală de jocuri, tribună 1.542 locuri,  anexe vestiare şi grup de recuperare cu saună-bazin, face parte din domeniul public al Municipiului Timişoara; 



În  Sala Polivalentă „Constantin Jude” se desfăşoară prioritar activităţi de pregătire sportivă şi meciuri oficiale/amicale, competiţii oficiale/ cupe europene, competiţii internaţionale amicale/ de pregatire, competiţii sportive la discipline individuale, competiţii sportive cu caracter special (acţiuni caritabile, competiţi pentru copii cu dizabilităţi).

Având o tribună cu o capacitate  de 1.542 locuri, sala este pretabilă pentru desfăşurarea evenimentelor culturale, spectacole, concerte etc., organizatorii având posibilitate de a monta scenă, lumini sau alte elemente de decor pe suprafaţa de parchet a sălii.

2. Complexul Sportiv ”Bega” Timişoara, situat în Timişoara, str. Intrarea Zânelor nr.2 - compus din sală de gimnastică şi bazin de înot semiolimpic-25 m; cu anexe şi vestiare, face parte din domeniul public al Municipiului Timişoara; 

În cadrul complexului sportiv se desfăşoară prioritar activităţile de înot și gimnastică de performanță, programe de selecție, ore didactice pentru studenți, programe destinate persoanelor cu dizabilităţi, programe destinate persoanelor vârstnice şi programe destinate cetăţenilor.

3. Stadionul Rugby „Gheorghe Răşcanu”, situat în Timişoara, str. Pictor Aman nr.11, cu teren de fotbal/rugby cu suprafaţă iarbă naturală-dimensiuni medii 100x60 m, face parte din domeniul privat al Municipiului Timişoara.

În cadrul stadionului de rugby s-au desfăşurat  activităţi de pregătire sportivă şi meciuri ale echipelor secţiei de rugby din cadrul Clubului Sport Club Municipal Timişoara.

În subordinea Consiliului Local al Municipiului Timişoara este Clubul Sportiv Sport Club Municipal Timişoara, structură sportivă cu personalitate juridică, de drept public. Scopul clubului sportiv îl constituie organizarea şi administrarea de activităţi sportive, având  consecinţă directă asupra dezvoltării  sportului de performanţă la nivelul municipiului Timişoara, selecţia continuă de juniori, pregatirea sportivă şi participarea sportivilor proprii la competiţii interne şi internaţionale, precum şi organizarea de competiţii şi evenimente sportive, rezultând dimensiunea sa de utilititate publică.   

În anul 2018 în bazele sportive mai sus menţionate s-au desfăşurat următoarele activităţi:

· Sala Polivalentă „Constantin Jude”
- 124 meciuri oficiale/de pregătire la jocuri sportive la nivel naţional şi internaţional;


- 20 competiţii oficiale/ cupe europene/ competiţii internaţionale amicale/de pregătire/ competiţii organizate la nivel judeţean, competiţii la discipline individuale;


- 3 competiţii cu caracter speciale;


- 9 evenimente culturale/spectacole/concerte;


- pregătire sportivă (antrenamente);

· Complexul Sportiv „Bega”

În cadrul sălii de gimnastică se desfăşoara activităţi de pregătire sportivă şi competiţii oficiale, în anul 2018 desfăşurându-se 2 competiţii sportive de nivel naţional şi o competiţie de nivel internaţional.


Bazinul de înot  a gazduit 2 competiţii de nivel naţional şi 4 competiţii de nivel internaţional. În cadrul bazinului se desfăşoară pe lângă activitatea de pregătire sportivă, programe destinate cetăţenilor  „Mişcare pentru Sănătate” şi persoanelor vârstnice „Veteranii Masters”, programe pentru copii cu dizabilităţi şi ore didactice.
· Stadionul de rugby „Gheorghe Răşcanu” a găzduit activităţi de pregătire sportivă şi
meciuri ale echipelor secţiei de rugby din cadrul Clubului Sport Club Municipal Timişoara.

Prin HCL nr. 86/01.03.2016 s-au aprobat tarifele de folosinţă a Sălii Polivalente „Constantin Jude” şi a Complexului Sportiv „Bega”. Aceste tarife au fost aprobate pentru anul 2016.


De asemenea, prin HCL nr. 86/01.03.2016 s-a aprobat şi lista cu gratuităţi la bazele sportive, aceasta fiind aprobată pentru perioada 01.02.2016-31.03.2017.

Bazele sportive sunt puse la dispoziţia diferitelor entităţi (structuri sportive, organizaţii nonprofit etc. ) cu titlu gratuit  pentru desfăşurarea antrenamentelor, cum e cazul Clubului Sportiv Sport Club Municipal Timişoara – club aflat în subordinea Consiliului Local al Municipiului Timişoara, a meciurilor oficiale/amicale, a stagilor de pregătire sau a diferitelor activităţi sportive pentru a putea încuraja practicarea sportului la orice nivel, dar mai ales pentru a încuraja şi a sprijini dezvoltarea sportului de performanţă.

De asemenea beneficiază de gratuitate Cluburile Sportive Şcolare, Cluburile Sportive Universitare, Asociaţiile Judeţene, Direcţia Judeţeană pentru Sport şi Tineret Timiş, Comitetul Olimpic şi Sportiv Român, structuri sportive (organizaţii, fundaţii) instituţii cu sferă de competenţă pentru persoane cu diferite dizabilităţi pentru programe sportive pe raza municipiului Timişoara la care participă persoane cu dizabilităţi, structuri sportive (organizaţii, fundaţii)  pentru proiecte cu scop caritabil care deservesc interesului public local  sau care au caracter de utilitate publică.

În vederea actualizării tarifelor s-a efectuat un studiu de piaţă care a luat în considerare tarifele practicate la alte obiective, baze sportive similare/comparabile din România, administrate de autorităţi  locale/judeţene sau Ministerul Tineretului şi Sportului, confrom anexei  prezentului Raport. Dupa cum se poate observa în anexă, sunt detaliate tarifele aplicate în alte baze sportive din Romania, pentru desfăşurarea activităţilor sportive (meciuri oficiale, competiţii sau antrenamente, performanţă sau amatori), spectacolelor, concertelor, expoziţiilor, închirierea spaţiilor pentru desfăşurarea activităţilor comerciale, închirierea spaţiilor publicitare  pentru o sala cu tribună peste 1.000 locuri, tarife aplicate pentru utilizarea bazinului de înot, a saunei şi a bazinului de recuperare sau teren de fotbal cu suprafaţă de iarbă naturală.

Tarifele de folosinţă a bazelor sportive Sala Polivalentă „Constantin Jude”, Complexul Sportiv „Bega” şi Stadionul de rugby „Gheorghe Răşcanu”  sunt prezentate în Anexa nr. 1, anexă care va face parte integrantă din proiectul de hotărâre.

Dreptul de folosinţă gratuită temporară a bazelor sportive Sala Polivalentă „Constantin Jude”, Complexul Sportiv „Bega” şi Stadionul de Rugby „Gheorghe Răşcanu” este prezentat în Anexa nr. 2, anexă care face parte integrantă din proiectul de hotărâre.


Contractul cadru privind  folosinţa spaţiului cu destinaţie sportivă este prezentat în Anexa nr. 3, anexă care, de asemenea, face parte integrantă din proiectul de hotărâre.

Modul de folosinţă al bazelor sportive, conform anexelor mai sus menţionate, este  valabil până la data de 31.08.2021, pentru a cuprinde sezonul competiţional 2020-2021.

În concluzie, având în vedere tarifele aprobate prin HCL 86/01.03.2016 precum şi coroborarea acestora cu cele rezultate în urma realizării studiului de piaţă efectuat de către compartimentul de specialitate din cadrul instituţiei noastre, rezultă necesitatea actualizării acestor tarife prin aprobarea prezentului proiect de hotărâre, respectiv a anexelor care fac parte integrantă din acesta.
Cele prezentate mai sus sunt în conformitate cu prevederile legale din:

- OUG nr. 57/2019 privind codul administrativ              

- Legea nr. 273/2006 (actualizată) privind finanţele publice locale 
- Legea nr. 69/2000 (actualizată) - educaţiei fizice şi sportuilui
            Având în vedere prevederile legale expuse în prezentul raport, apreciem că proiectul de hotărâre privind aprobarea modului de folosinţă a bazelor sportive Sala Polivalentă „Constantin Jude”, Complexul Sportiv „Bega” şi Stadionul de rugby „Gheorghe Răşcanu”, îndeplineşte condiţiile pentru a fi supus dezbaterii şi aprobării  plenului consiliului local.
    Şef Serviciul Şcoli, Spitale, Baze Sportive, 



     Consilier,     
                      Anca Lăudatu
                                                               Deiana Neşin

